آپریشن دوارکا

آپریشن دوارکا پاک بحریہ ولوں 7 ستمبر 1965 نوں بھارتی ساحلی شہر دوارکا وچ کیتا جانے والا آپریشن سی۔ ایہ پاکستانی بحریہ دا کسے وی پاک بھارت جنگ وچ پہلا استعمال سی۔

7 ستمبر 1965 نوں پاک بحریہ دے جنگی جہاز حفاظتی گشت اُتے مامور سن کہ انہانوں جنوبی دوارکا توں مغرب وچ 120 میل ودھ کے شام 6 بجے تک پوزیشن سنبھال لینے دی ہدایات ملیاں۔ انہاں دے ریڈار سٹیشن نوں ابتدائی طور اُتے بمباری دا ہدف دتا گیا۔ ٹکٹیکل کمانڈ دے آفیسر پی این ایس بابر اُتے سوار ہوئے تے فوری فائرنگ دی ہدایت نوں حتمی شکل دتی تے انہاں نے جاندے ہوئے دوسرے جہازاں نوں وی ہدایت فراہم کیتیاں۔ اپنے منصوبے دے مطابق پاک بحریہ دے 7 جہازاں دے گروپ نے فائرنگ پوزیشن اُتے نصف شب نوں پہنچ کے پوزیشن سنبھال لئی تے انہاں دے نال 27 گنز سن۔ اک کروز بابر دے کول 5.25″ ٹورٹس، دو جنگی کلاس ڈسٹرائرز، پی این ایس خیبر تے بدر دے کول 4.5″ ٹورٹس سن۔ تن چوکر کلاس 4.5″ ڈسٹرائرز مونٹنگذ سن۔ اک فریگیٹ ٹیپو سلطان 4″ مونٹنگز سی۔ گہری اندھیری رات تے مکمل بلیک آؤٹ وچ ریڈار دی مدد نال فائرنگکیتی جاندی سی۔ جہازاں نے شمال مغرب دی جانب رخ کیتا تاکہ تمام گناں توں بیک وقت فائرنگ نوں ممکن بنایا جا سکے۔ چند منٹاں وچ انہاں نے 50 ،50 راؤنڈز فائر کیتے۔ اس آپریشن وچ اک پاسے تاں  بھارت دا کراچی اُتے حملے دا منصوبہ ناکام بنا دتا گیا تاں دوسری جانب دو بھارتی افسر تے 13 سیلزر ہلاک ہوئے۔ اس حملے وچ رن وے نوں وی مکمل طور اُتے تباہ کر دتا گیا سی جدوں کہ انفراسٹرکچر تے سیمنٹ فیکٹری نوں وی راکھ دا ڈھیر بنا دتا گیا سی۔

اس جنگ وچ پاک بحریہ نوں امریکی آبدوز غازی دی شکل وچ بھارت اُتے سبقت حاصل سی تے ایسی آبدوز پورے خطے وچ موجود نہ سی۔معرکہ 1965 تے پاک بحریہ دا مشن دوارکا

 ہور ویکھو 
 پاک بھارت جنگ 1965

 حوالے 

گٹھ:پاک بحریہ
گٹھ:پاک بھارت جنگ 1965
گٹھ:پاک بھارت لڑائیاں
گٹھ:پاک فوج